Okresná prokuratúra Prievidza 
M. Mišíka 22, 971 34 Prievidza 1 	

Sp. zn. : 2 Pv 147/13/3307	Prievidza, 19.8.2013
EEČ : 2-27-132-2013

U Z N E S E N I E

Trestná vec:	obvinený XXXXX 
Prečin:	Marenie výkonu úradného rozhodnutia podľa § 348 odsek 1 písmeno e Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Prievidza
Podľa § 215 odsek 1 písmeno e Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
od 5.11.2012 do 20.3.2013 sa zdržiaval v Dolných Vesteniciach, Kolárove a Anglicku, hoci uznesením Okresného súdu v Prievidzi sp. zn. 1 Nt 20/2011 z 25.4.2012, právoplatným 13.6.2012, mu bolo uložené ochranné psychiatrické liečenie ústavnou formou, ktorému sa podroboval  v Psychiatrickej nemocnici XXXXX v Kremnici až do dňa 2.11.2013, kedy mu bola udelená probátorná priepustka do dňa 4.11.2012, z ktorej sa svojvoľne nevrátil 

lebo obvinený nebol v čase činu pre nepríčetnosť trestne zodpovedný

Odôvodnenie:
           Poverený príslušník  OR PZ OO PZ  Nitrianske Rudno  uznesením č. ORP-143/NR-PD-13  z  28.3.2013  vzniesol obvinenie XXXXX za   prečin marenia výkonu úradného rozhodnutia podľa § 348 ods. 1 písm. e Tr. zák.    na tom skutkovom základe, že od 5.11.2012 do 20.3.2013 sa zdržiaval v Dolných Vesteniciach, Kolárove a Anglicku, hoci uznesením Okresného súdu v Prievidzi sp. zn. 1 Nt 20/2011 z 25.4.2012, právoplatným 13.6.2012, mu bolo uložené ochranné psychiatrické liečenie ústavnou formou, ktorému sa podroboval  v Psychiatrickej nemocnici XXXXX v Kremnici až do dňa 2.11.2013, kedy mu bola udelená probátorná priepustka do dňa 4.11.2012, z ktorej sa svojvoľne nevrátil .
 
             V rámci skráteného  vyšetrovania bolo zadováženými dôkazmi preukázané, že obvinený sa predmetného  skutku dopustil, avšak nebol  v čase činu pre nepríčetnosť trestne zodpovedný.

	Znaleckým  posudkom znalcov z odboru zdravotníctvo a farmácia, odvetvie psychiatria , bolo konštatované, že v čase spáchania trestného  činu obvinený trpel duševnou  chorobou  schizofrénia  nediferencovaná . Pre duševnú chorobu  v čase činu  nedokázal rozpoznať protiprávnosť  svojho konania a nemohol ovládať svoje konanie .Obvinený v dôsledku závažnej duševnej choroby- schizofrénie nechápe dostatočne zmysel trestného konania.

	Z uvedených dôvodov som rozhodla tak ako je uvedené vo výrokovej časti tohto uznesenia

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Silvia Krčová
prokurátorka